
יכולות צילום קולנועיות בכף היד: DJI משיקה בישראל את
 Osmo Pocket 4Pמצלמת הגימבל הראשונה שלה עם שתי עדשות
המצלמה החדשה של DJI, המיובאת לישראל על ידי בנדא, משלבת חיישן בגודל אינץ׳ אחד עם טווח דינמי של 17 סטופים, עדשת טלפוטו לצילום פורטרטים, וידאו ברזולוציית 4K בקצב של עד 240 פריימים בשנייה ופרופיל צבע חדש לעיבוד מקצועי. המחיר: החל מ־2,499 ₪
DJI, המובילה העולמית בתחום הרחפנים האזרחיים וטכנולוגיות הצילום היצירתיות, משיקה בישראל באמצעות בנדא, יבואנית המותג, את Osmo Pocket 4P. מצלמת הגימבל החדשה בעלת שתי העדשות מביאה יכולות צילום מקצועיות לגוף קומפקטי שנכנס לכיס, ומרחיבה את קטגוריית הצילום שהחברה הייתה מחלוצותיה.
הדגם החדש ממשיך את הדרך שהחלה DJI עם מצלמת הגימבל המקורית Osmo בשנת 2015, ונמשכה עם השקת Osmo Pocket הראשונה בשנת 2018, שסימנה את תחילתו של עידן מצלמות הכיס של החברה. כעת, Osmo Pocket 4P מוסיפה למצלמת הגימבל הקומפקטית מערך צילום בעל שתי עדשות, המאפשר לעבור מצילומי נוף רחבים לפורטרטים בעלי מראה קולנועי.
המצלמה מצוידת בחיישן CMOS חדש בגודל אינץ׳ אחד, המציע טווח דינמי של 17 סטופים, לצד עדשת 60 מ״מ בעלת מפתח צמצם f/1.8 לצילום פורטרטים טבעיים ומרשימים. בנוסף, DJI מציגה את פרופיל הצבע החדש D-Log 2 בעומק של 10 ביט, המאפשר לתעד יותר ממיליארד גוונים ולשמר פרטים עשירים באזורי האור והצל. המצלמה מוצעת בשני צבעים: שחור קלאסי ולבן פנינה.
שתי עדשות, מגוון אפשרויות צילום, מקרוב ומרחוק
מערך שתי העדשות של Osmo Pocket 4P מאפשר ליצור מגוון רחב של תוצאות קולנועיות, מצילומי עיר בזווית רחבה ועד פורטרטים מוקפדים. המצלמה הראשית כוללת חיישן CMOS חדש בגודל אינץ׳ אחד, עם עדשה בעלת אורך מוקד שקול ל־20 מ״מ ומפתח צמצם f/2.0.
טכנולוגיית LOFIC מתקדמת מאפשרת להשיג טווח דינמי של 17 סטופים, לצד תמיכה בצילום וידאו ברזולוציית 4K בקצב של עד 240 פריימים בשנייה. יכולות אלה, המזוהות בדרך כלל עם מצלמות קולנוע מתקדמות, מאפשרות להתמודד עם סצנות בעלות ניגודיות גבוהה, ובהן נופים עירוניים בלילה, שקיעות ופורטרטים המצולמים מול מקור אור.
לצד העדשה הרחבה, עדשת טלפוטו בינונית חדשה באורך מוקד של 60 מ״מ, ברזולוציה גבוהה ובעלת מפתח צמצם גדול, מספקת אורך מוקד קלאסי לצילום פורטרטים. היא מציעה זום אופטי פי 3 וזום כולל של עד פי 12. מפתח הצמצם f/1.8, עם עומק שדה שקול ל־f/6.3, מאפשר ליצור טשטוש רקע, ואורך המוקד מעניק תחושת דחיסה המקרבת חזותית את הרקע למצולם. בשילוב תנועות מצלמה, מתקבלת תוצאה קולנועית בעלת נוכחות.
הילוך איטי, שבילי אור ושליטה מקצועית בצבע
לצילום התרחשויות מהירות, Osmo Pocket 4P מאפשרת ליצור הילוך איטי של עד פי 8 ברזולוציית 4K ובקצב צילום של 240 פריימים בשנייה. כך ניתן להאט רגעים דינמיים, מתנועות סיבוב ושיער המתנופף ברוח ועד פתיתי שלג נופלים, ולחשוף פרטים שקשה להבחין בהם בזמן אמת.
מצב Slow Shutter Video מאפשר לצלם וידאו במהירות תריס נמוכה, לתעד שבילי אור וליצור טשטוש תנועה מכוון. כך ניתן להמחיש תנועה ואת חלוף הזמן ולפתח שפה חזותית ייחודית.

פרופיל הצבע החדש D-Log 2 בעומק של 10 ביט, בשילוב הטווח הדינמי של 17 סטופים, משמר פרטים באזורים הבהירים ובצללים, ברמה שלדברי DJI משתווה לזו של מצלמות קולנוע מהשורה הראשונה. היכולת לתעד יותר ממיליארד גוונים מאפשרת מעברי צבע חלקים במיוחד ומעניקה גמישות רחבה בתיקוני צבע ובעיבוד התמונה לאחר הצילום.
צילום חכם וייצוב מכני בשלושה צירים
Osmo Pocket 4P נשענת על הניסיון של DJI בצילום קולנועי מקצועי, לרבות מערכת הייצוב Ronin, שזכתה להכרה הן מהאקדמיה האמריקאית לקולנוע והן מהאקדמיה לטלוויזיה. בתוך גוף קומפקטי במשקל 230 גרם משולב גימבל מכני מתקדם בעל שלושה צירים, השומר על צילום חלק ויציב גם בתנועה.
מערכת המעקב המשודרגת ActiveTrack 8.0 שומרת את נושא הצילום במרכז הפריים, בין שמדובר באנשים, בכלי רכב, בחיות מחמד או באובייקטים שצורתם משתנה תוך כדי תנועה, גם בזום של עד פי 12. המערכת יכולה להעניק עדיפות למצולם שהוגדר מראש, או לשמור כמה מצולמים במרכז התמונה באמצעות מסגור אוטומטי בכל אורך מוקד.
מצלמים ברגע, משתפים בקלות
בהמשך לשיפורי חוויית השימוש שהוצגו בגרסה הרגילה, Osmo Pocket 4P כוללת מגוון כלים שנועדו לפשט את תהליך היצירה. סיבוב מסך המגע מפעיל את המצלמה ומאפשר להתחיל לצלם במהירות. שליטה במחוות מאפשרת להפעיל את ActiveTrack באמצעות הצגת כף יד פתוחה, ולהתחיל הקלטה באמצעות סימון האות V באצבעות.
תכונת 4K Live Photo מתעדת באופן אוטומטי קטע וידאו באורך 1.5 שניות עבור כל תמונה, כדי לשמור גם את התנועה שסביב הרגע המצולם ברזולוציית 4K. בנוסף, המצלמה מאפשרת לצלם תמונות סטילס ברזולוציה של עד 37 מגה־פיקסל, עם פירוט גבוה וגמישות לחיתוך ולמסגור מחדש בשלב העריכה.
תמיכה בחיבור USB 3.1 מאפשרת העברת קבצים בכבל במהירות של עד 800 מגה־בייט בשנייה, לייצוא מהיר ולתהליך עבודה יעיל יותר.
המצלמה תומכת בטעינה מהירה מ־0 ל־80% בתוך 18 דקות בלבד, המספקת עד שלוש שעות צילום. בטעינה מלאה, זמן הפעולה מגיע לעד 210 דקות.
מערכת אביזרים שמרחיבה את אפשרויות היצירה
Osmo Pocket 4P תואמת למגוון אביזרים במערכת Osmo, המאפשרים להתאים אותה לצרכים ולסגנונות צילום שונים. בין האביזרים: תאורת המילוי Osmo Pocket 4 Fill Light, מסנן Osmo Pocket 4P Black Mist Filter, ערכת מסנני Osmo Pocket 4P ND Filters Set, אביזר Osmo FrameTap, ידית הסוללה Osmo Pocket 4 Battery Handle, עדשה רחבה Osmo Pocket 4P Wide-Angle Lens, חצובת Osmo Mini Tripod ומגוון מיקרופונים התומכים ב־OsmoAudio. האביזרים נמכרים בנפרד או נכללים בערכות נבחרות.
ערכות ומחירים בישראל
המצלמה מגיעה לישראל באמצעות בנדא בשתי ערכות:
· Osmo Pocket 4P Standard Combo במחיר מומלץ לצרכן של 2,499 ₪
· Osmo Pocket 4P Vlog Combo במחיר מומלץ לצרכן של 2,899 ₪.

